stanford-oval/wikipedia huggingface dataset:
Kalle Rovanperä
Ura > Kausi 2019 – WRC2 Pro -luokan maailmanmestaruus

Rovanperä jatkoi Škodan WRC2-tehdastallissa.
Hankalan alkukauden jälkeen Rovanperä voitti ensimmäistä kertaa järjestetyssä Chilen rallissa WRC2 Pro -luokassa. Rovanperä voitti WRC2 Pro -luokan Portugalin rallissa ja oli yleiskilpailussa kuudes. Hän ajoi rallissa ensimmäistä kertaa uutta Fabia R5 -autoa. Rovanperä voitti WRC2 Pro -luokan Neste Rallissa Jyväskylässä ja oli yleiskilpailussa yhdeksäs.
Rovanperä ja Halttunen voittivat vuoden 2019 WCR2 Pro -luokassa kuljettajien ja kartanlukijoiden maailmanmestaruudet.
Rovanperä aloitti asepalveluksensa Kaartin jääkärirykmentissä toimivassa urheilukoulussa Santahaminassa Helsingissä 14. lokakuuta 2019, mutta joutui keskeyttämään sen joulukuussa 2019 ajokiireidensä vuoksi.
Ura > Kausi 2020 – WRC

Rovanperä aloitti kauden voittamalla Arctic Lapland Rallyn 16.–18. tammikuuta 2020. Monte Carlossa hän oli virheettömällä ajolla viides jääden voittajasta 4.17 minuuttia.
Kauden toisessa osakilpailussa Ruotsin rallissa Rovanperä sijoittui kolmanneksi ja ajoi kilpailun päättäneellä Power Stage -erikoiskokeella pohja-ajan. Hänestä tuli nuorin MM-rallissa palkintokorokkeelle yltänyt kuljettaja. Kauden kolmannessa osakilpailussa Meksikossa hän oli viides jääden voittajasta 2.20 minuuttia.
Ura > Kausi 2021

Rovanperä sijoittui kauden aloittaneessa Monte Carlo -rallissa neljänneksi. Hän menetti rallin viimeisenä päivänä tulossa olleen kolmannen sijansa rengasrikkoon. Rovanperä sijoittui kauden toisessa rallissa Rovaniemellä toiseksi ja siirtyi rallihistorian nuorimpana kuljettajana MM-sarjan pistejohtoon. Kroatian MM-rallissa Rovanperä ajoi rajusti ulos rallin avauserikoiskokeella vain reilun viiden kilometrin jälkeen. Sekä Rovanperä että kartanlukija Jonne Halttunen selvisivät ulosajosta ilman vammoja. Portugalin ja Sardinian ralleissa Rovanperä kohtasi teknisiä ongelmia. Keniassa ajetussa Safari-rallissa Rovanperä ajoi kuudenneksi keskeytyksestä huolimatta, jatkamalla rallia sunnuntaina Super Ralli -säännön turvin.
Uransa ensimmäisen WRC-voiton Rovanperä nappasi Viron rallista, joka ajettiin 15.–18. heinäkuuta 2021. Rovanperä on voittonsa myötä MM-rallihistorian nuorin voittoon ajanut kuljettaja. Rovanperä oli voittaessaan 20 vuotta ja 290 päivää vanha.
Elokuun puolivälissä ajetussa Belgian MM-rallissa Rovanperä oli paras Toyota-kuski, napaten rallista kolmannen sijan sekä kaksi lisäpistettä Power Stagelta.
Syyskuussa ajetussa Kreikan MM-rallissa Rovanperä voitti sekä rallin että Power Stagen.
Ura > Kausi 2023

Kaudella 2023 Rovanperä jatkoi kilpailunumerollaan 69, vaikka olisi saanut hallitsevana maailmanmestarina myös numeron 1.
Rovanperän kausi alkoi ensimmäisessä osakilpailussa Monte Carlon rallissa paremmin kuin aikaisemmilla kausilla, kun hän sijoittui toiselle sijalle. Seuraavassa osakilpailussa Ruotsin rallissa hän aloitti keula-autona, kun edellisen osakilpailun voittanut Sébastien Ogier ei osallistunut tähän kisaan. Hän kärsi ensimmäisenä autona ajamisesta ja jäi neljännelle sijalle. Kroatian rallissa Rovanperä oli neljäs. Portugalin rallissa ja Viron rallissa Rovanperä voitti.
Rovanperä ilmoitti osallistumisesta neljään Drift Masters European Championship -sarjan kilpailuun kaudella 2023. Tavoitteena oli ajaa Ruotsin, Suomen ja Saksan osakilpailut sekä finaali Puolassa. Rallikilpailujen läheisyyden vuoksi kahteen muuhun osakilpailuun ei riittänyt aikaa.
Toukokuussa Rovanperä osallistui Formula Drift Japan -sarjan osakilpailuun Ebisun radalla, jonka hän voitti. Rovanperä päätti jättää Saksan Drift Masters -kilpailun väliin. Suomen rallissa elokuussa Rovanperä ajoi kahdeksannella erikoiskokeella rajusti ulos, joutuen keskeyttämään rallin ja käymään sairaalassa loukattuaan hieman itseään. Rovanperä osallistui myös Formula Drift Japan -sarjan kilpailuun Okayaman radalla, jossa hän sijoittui toiseksi sateisessa kilpailussa.
Rovanperä ja Halttunen varmistivat toisen rallin maailmamestaruuden Keski-Euroopan rallissa. Mestaruus varmistui kilpailun toisella sijalla ennen tallikaveria Elfyn Evansia, joka suistui tieltä. Kauden viimeisenä ajetun Japanin rallin jälkeen Rovanperä ilmoitti, että ajaa kaudella 2024 vain osan kilpailuista. Rovanperä ja Halttunen päättävät Toyotan kanssa mitkä rallit ajetaan. Rovanperä on tehnyt Toyotan kanssa monivuotisen sopimuksen ja palaa kaudella 2025 kilpailemaan täyttä kautta.
Ura > Kausi 2024 > Rallin MM-sarjassa

Rovanperä ei aja täyttä kautta ja tulee toimimaan MTV3:n ja Katsomon rallilähetysten asiantuntijana joissakin niissä ralleissa, joihin hän ei osallistu. Kauden aloittavaa Monte Carlon rallia Rovanperä ei ajanut. Rovanperä ajoi voittoon Halttusen kanssa Kenian rallissa. Puolan ralliin Rovanperä kutsuttiin lyhyellä varoitusajalla kun Ogier loukkaantui reittiin tutustumisen aikana. Puolan rallissa Rovanperä ja Halttunen voittivat. Latvian MM-rallissa Rovanperä ja Halttunen voittivat. Chilen MM-rallissa Rovanperä ajoi voittoon. Keski-Euroopan MM-ralliin Rovanperä ei aio osallistua.
Ura > Kausi 2024 > Porsche Carrera Cup

Rovanperä osallistuu Porsche Carrera Cup Benelux -sarjan neljään kilpailuun RedAnt Racing -tallin 992-mallin Porsche 911 GT3 Cup -autolla. Sarjassa ajetaan kuusi kilpailua. Rovanperän ajamat kilpailut ilmoitetaan myöhemmin. Rovanperän ensimmäinen kilpailu sarjassa oli Zandvoortin radalla kesäkuussa. Lauantaina ajetussa kilpailussa Rovanperä lähti kilpailuun kolmannelta sijalta ja ajoi maaliin neljäntenä pudottuaan alkuvaiheessa viidenneksi. Rovanperä osallistui Imolan osakilpailuun, joka oli Puolan rallia seuraavalla viikolla ja viikko alkoi maanantaina testeillä. Lauantain lähdössä Imolassa Rovanperä lähti paalupaikalta, mutta ajoi toiseksi. Sunnuntain lähdössä Rovanperä lähti paalulta ja ajoi voittoon huolimatta viiden sekunnin aikasakosta. Itävallan osakilpailussa Rovanperä lähti kilpailuun toisesta lähtöpaikasta ja nousi kilpailun johtoon avauskierroksella. Sateinen kilpailu keskeytettiin puolivälissä ja Rovanperä voitti kilpailun. Lokakuussa Rovanperä osallistui Porsche Carrera Cup Italian sarjan Monzan osakilpailuun Prima Ghinzani Motorsport -tallin autolla, sekä Benelux-sarjan Zolderin osakilpailuun. Italian sarjassa Monzan osakilpailussa pieleen menneen aika-ajon jälkeen Rovanperä lähti lauantain kilpailuun 22. lähtöruudusta, mutta nousi kilpailussa yhdeksänneksi. Sunnuntain kilpailussa Rovanperä nousi 15. lähtöruudusta kahdeksanneksi. Kauden viimeisessä Benelux-sarjan kilpailussa Zolderissa sunnuntaina Rovanperä ajoi voittoon. Lauantain kilpailussa hän ajoi kolmanneksi.
Ura > Kausi 2024 > Muut sarjat

Tammikuussa kerrottiin, Rovanperä osallistuu Super Taikyu -sarjaan kuuluvaan Fujin 24 tunnin ajoon toukokuussa. Myös Toyotan tallipäällikkö Jari-Matti Latvala ja Akio Toyoda ajavat kilpailussa nestemäistä vetyä käyttävällä Toyota GR Corolla H2 Concept -autolla. Toukokuussa julkaistun osallistujalistan myötä kerrottiin että Rovanperä ei osallistu kilpailuun.
Rovanperä osallistui myös eräisiin drifting-kilpailuihin. Rovanperän ensimmäinen kilpailu oli Japanin Formula Drift -sarjan kauden avauskilpailu Fujin radalla huhtikuussa.
Rovanperä ja Halttunen osallistuivat Irlannissa ajettuun historic-ralliin Killarneyssa muokatun luokan Toyota Starletilla.
Ura > Kausi 2025

Rovanperä ilmoitti syyskuussa 2024 ajavansa kaudella 2025 täyden rallin MM-sarjan Toyotalla.
Tammikuussa Rovanperän kerrottiin aloittaneen enduro-tallin nimellä KR69 World Enduro Team. Tallissa ajaa Roni Kytönen, joka kilpailee E1-luokassa enduron maailmanmestaruussarjassa. Kytösen mekaanikkona toimii entinen enduro-kuljettaja Samuli Aro.
Tammikuussa Rovanperä osallistui Dubain 24 tunnin ajoon Huber Racing -tallin Porsche 911 GT3R:llä, jota ajoivat Rovanperän kanssa Jukka Honkavuori, Jani Käkelä, Mark Wallenwein ja Joel Monegro.
Muuta

Rovanperä asui ja harjoitteli Virossa vuosina 2020–2022. Sen jälkeen hän muutti Monacoon managerinsa mukaan lämpimämmän ilmaston takia.
Rovanperästä ilmestyi lokakuussa 2023 Readme.fi:n kustantama, Juha Kanervan kirjoittama kirja Kalle Rovanperä – Mestarin tarina, joka on kuitenkin kirjoitettu ilman Kalle Rovanperän suostumusta, eikä häntä ole edes haastateltu kirjaan. Rovanperä yritti muuttaa kirjan nimeä siinä kuitenkaan onnistumatta.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Kalle Rovanperä | Ford Fiesta R5 | MON   | SWE   | MEX   | FRA   | ARG   | POR   | ITA   | POL   | FIN   | GER   | ESP   | GBR 35 | AUS 10 |  | 1 | 25. |
| 2018 | Kalle Rovanperä | Škoda Fabia R5 | MON 11 | SWE   |  |  |  |  |  |  |  |  |  |  |  |  | 3 | 22. |
| 2018 | Škoda Motorsport | Škoda Fabia R5 |  |  | MEX 15 | FRA   | ARG Kesk. | POR   | ITA   | FIN 14 |  |  |  |  |  |  | 3 | 22. |
| 2018 | Škoda Motorsport II | Škoda Fabia R5 |  |  |  |  |  |  |  |  | GER 10 | TUR   | GBR 9 | ESP 12 | AUS   |  | 3 | 22. |
| 2019 | Škoda Motorsport | Škoda Fabia R5 | MON 18 | SWE 18 | MEX   | FRA Kesk. | ARG   | CHL 8 |  |  |  |  |  |  |  |  | 18 | 12. |
| 2019 | Škoda Motorsport | Škoda Fabia R5 Evo |  |  |  |  |  |  | POR 6 | ITA 9 | FIN 9 | GER 16 | TUR 18 | GBR 9 | ESP 12 | AUS C | 18 | 12. |
| 2020 | Toyota Gazoo Racing | Toyota Yaris WRC | MON 5 | SWE 3 | MEX 5 | EST 5 | TUR 4 | ITA Kesk. | MNZ 5 |  |  |  |  |  |  |  | 80 | 5. |
| 2021 | Toyota Gazoo Racing | Toyota Yaris WRC | MON 4 | ARC 2 | CRO Kesk. | POR 22 | ITA 25 | KEN 6 | EST 1 | BEL 3 | GRE 1 | FIN 34 | ESP 5 | ITA 9 |  |  | 142 | 4. |
| 2022 | Toyota Gazoo Racing | Toyota GR Yaris Rally1 | MON 4 | SWE 1 | CRO 1 | POR 1 | ITA 5 | KEN 1 | EST 1 | FIN 2 | BEL 62 | GRE 15 | NZL 1 | ESP 3 | JPN 12 |  | 255 | 1. |
| 2023 | Toyota Gazoo Racing | Toyota GR Yaris Rally1 | MON 2 | SWE 4 | MEX 4 | CRO 4 | POR 1 | ITA 3 | KEN 2 | EST 1 | FIN Kesk. | GRE 1 | CHL 4 | EUR 2 | JPN 3 |  | 250 | 1. |
| 2024 | Toyota Gazoo Racing | Toyota GR Yaris Rally1 | MON   | SWE 39 | KEN 1 | CRO   | POR 31 | ITA   | POL 1 | LAT 1 | FIN Kesk. | GRE   | CHL 1 | EUR   | JPN   |  | 114 | 7. |
Aiheesta muualla

Rovanperän Youtube-kanava
Rovanperän Facebook-sivu
Kalle Rovanperän fanituotesivu
Rallin kuljettajien maailmanmestarit
| n k Suomen vuoden nuori urheilija |
| --- | --- |
Voittajat:  2004: Minea Blomqvist  2005: Teemu Rantanen  2006: Kiira Korpi  2007: Petteri Koponen  2008: Peetu Piiroinen  2009: Mikael Granlund  2010: Sanni Utriainen  2011: Petra Olli  2012: Santeri Paloniemi  2013: Aleksander Barkov  2014: Amanda Kotaja  2015: Alisa Vainio  2016: Patrik Laine  2017: Lauri Markkanen  2018: Kalle Rovanperä  2019: Kaapo Kakko  2020: Silja Kosonen  2021: Saga Vanninen  2022: Saga Vanninen  2023: Saga Vanninen  2024: Minja Korhonen 
| --- | --- |
Auktoriteettitunnisteet: Henkilöt :  Yle 
Kalle Rovanperä Ruotsin rallissa vuonna 2020.
Rovanperä Red Bull Ringillä vuonna 2024.
Japanin Grand Prix 1997

Japanin Grand Prix 1997 oli Formula 1 -sarjan osakilpailu, joka ajettiin Suzukassa 12. lokakuuta 1997. Kilpailun voitti Michael Schumacher. Nopeimman kierroksen ajoi Heinz-Harald Frentzen aikaan. 1,38.942.
MM-pistejohdossa ollut Jacques Villeneuve hylättiin, koska hän ei noudattanut harjoituksissa keltaisia lippuja. Hylkäyksen myötä Schumacher sai kurottua Villeneuven yhdeksän pisteen etumatkan kiinni ja meni vielä yhdellä pisteellä ohi. Williams-talli kuitenkin varmisti tallimestaruuden.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Michael Schumacher | Ferrari | 53 | 1'29:48.446 | 2 | 10 |
| 2 | 4 |  Heinz-Harald Frentzen | Williams-Renault | 53 | 1.378 | 6 | 6 |
| 3 | 6 |  Eddie Irvine | Ferrari | 53 | 26.384 | 3 | 4 |
| 4 | 9 |  Mika Häkkinen | McLaren-Mercedes | 53 | 27.129 | 4 | 3 |

| DSQ | 3 |  Jacques Villeneuve | Williams-Renault | 53 | Hylätty | 1 |   |
| 5 | 7 |  Jean Alesi | Benetton-Renault | 53 | 40.403 | 7 | 2 |
| 6 | 16 |  Johnny Herbert | Sauber-Petronas | 53 | 41.63 | 8 | 1 |
| 7 | 12 |  Giancarlo Fisichella | Jordan-Peugeot | 53 | 56.825 | 9 |   |
| 8 | 8 |  Gerhard Berger | Benetton-Renault | 53 | +1:00.429 | 5 |   |
| 9 | 11 |  Ralf Schumacher | Jordan-Peugeot | 53 | +1:22.036 | 13 |   |
| 10 | 10 |  David Coulthard | McLaren-Mercedes | 52 | Vaihdelaatikko | 11 |   |
| 11 | 1 |  Damon Hill | Arrows-Yamaha | 52 | +1 krs. | 17 |   |
| 12 | 2 |  Pedro Diniz | Arrows-Yamaha | 52 | +1 krs. | 16 |   |
| 13 | 18 |  Jos Verstappen | Tyrrell-Ford | 52 | +1 krs. | 21 |   |
| Kesk. | 21 |  Tarso Marques | Minardi-Hart | 46 | Vaihdelaatikko | 20 |   |
| Kesk. | 19 |  Mika Salo | Tyrrell-Ford | 46 | Vaihdelaatikko | 22 |   |
| Kesk. | 14 |  Olivier Panis | Prost-Mugen-Honda | 36 | Vaihdelaatikko | 10 |   |
| Kesk. | 15 |  Shinji Nakano | Prost-Mugen-Honda | 22 | Pyöränkiinnitys | 10 |   |
| Kesk. | 20 |  Ukyo Katayama | Minardi-Hart | 8 | Vaihdelaatikko | 19 |   |
| Kesk. | 22 |  Rubens Barrichello | Stewart-Ford | 6 | Kolari | 12 |   |
| Kesk. | 23 |  Jan Magnussen | Stewart-Ford | 3 | Kolari | 14 |   |
| DNS | 17 |  Gianni Morbidelli | Sauber-Petronas | 0 | Onnettomuus aika-ajoissa | 0 |   |
Värtsilän kesäteatteri

Värtsilän kesäteatteri on Tohmajärven kunnan Värtsilässä, Pohjois-Karjalassa, Itä-Suomessa sijaitseva harrastelijateatteri. Värtsilän kunnan entisen Arppen pihapiirin maatilan navetan vintillä esiintyvä kesäteatteri on Värtsilän Nuorisoseura ry:n teatterijaoston organisoima ja järjestämä.
Esitystoiminta

Värtsilän kesäteatteri on esiintynyt vuodesta 1998. Näytelmien tekijänoikeuksia valvoo Suomen Näytelmäkirjailijaliitto.
Esitystoiminta > Aiemmat esitykset

Mooseksen penninpyöritys (1998)
Kätkäläisen jättipotti (1999)
Sortavalan serkut (2000)
Konsultti (2001)
Intohimoinen jalkapallomies (2002)
Mökkihöperöt (2003)
Kätkäläinen ja ulkomaanelävä (2004)
Onnenmaa (2005 ja 2006)
Vilttiketju (2007)
Miestä vailla (2008)
Susisaaren keisari (2009)
Reposen onni (2010)
Poikamiehen pesäpuu (2011)
Pienyrittäjä Pöntinen ja bisnesenkelit (2013)
Yksinäisten sydänten kerho (2014)
Rikkautta, rakkautta riittämiin (2015)
Taistelevat koppelot (2016)
Rakkausresepti (2018)
Vallaton Vihtori (2019)
Mummonmökki (2022)
Taidetaonta

Taidetaonta on metallintyöstöön kuuluvaa toimintaa, jossa metallista taotaan taiteellisia teoksia. Tälläistä on esimerkiksi koristeellisten esineiden valmistus. Koristeellisia elementtejä voivat olla kokonaan tai osittain takoraudasta tehdyt portit, ovikoristeet, puutarhakoristeet ja muut puutarhaelementit. Taidetaonnan keinoin tehdään myös metallisia pienesineitä, kuten korurasioita. Taidetaonnassa käytetään tekniikoita, joiden avulla metalli saadaan taipumaan haluttuun muotoon. Tällöin käytetään joskus kevyttä takomistapaa. Työssä käytetään apuna myös valssia ja kaasupoltinta. Korutaiteeseen sopivien korujen tekeminen on osa taidetaontaa. Korujen valmistuksessa käytetään erilaisia leikkaustekniikoite ja muotoiluvälineitä. Taonnan ja valssauksen keinoin koruihin saadaan lujuutta.
Oleksandr Matsijevskyi

| Oleksandr Matsijevskyi> Олександр Мацієвський |
| --- | --- |

Henkilötiedot
Syntynyt: 10. toukokuuta 1980  Chișinău, Moldovan SNT, Neuvostoliitto
Kuollut: 30. joulukuuta 2022 (42 vuotta) Soledar, Ukraina
Kansalaisuus:   Moldova  Ukraina
Ammatti:  sähköasentaja
Sotilashenkilö
Palvelusmaa(t):   Ukraina
Palvelusvuodet:  2022
Taistelut ja sodat:  Venäjän hyökkäys Ukrainaan 2022
Sotilasarvo:  sotamies
Kunniamerkit:  Ukrainan sankari
Joukko-osasto:  119. aluepuolustusprikaati
Oleksandr Ihorovytš Matsijevskyi (ukr. Олександр Ігорович Мацієвський, 10. toukokuuta 1980 – 30. joulukuuta 2022) oli ukrainalainen sotilas, jonka venäläiset sotilaat teloittivat Bah'mutin taistelun yhteydessä joulukuussa 2022. Teloitusvideo levisi nopeasti netissä maaliskuussa 2023 ja aiheutti monenlaisia reaktioita Matsijevskyin uhmakkuuden vuoksi.
Elämäkerta

Matsijevskyi syntyi vuonna 1980 Chișinăussa, jossa hän myös opiskeli ja työskenteli myöhemmin tehdastyöläisenä. Vuonna 2008 perhe muutti Ukrainaan, jossa Matsijevskyi alkoi työskennellä sähköasentajana.
Venäjän hyökättyä Ukrainaan helmikuussa 2022 Matsijevskyi pestautui Ukrainan alueellisiin puolustusjoukkoihin, muttei osallistunut aluksi sotatoimiin. Sen sijaan hän avusti asemien rakentamisessa, toimi vartiomiehenä ja valmisti Molotovin koktaileja.
Matsijevskyilla oli yksi poika, joka oli hänen kuollessaan 19-vuotias.
Teloitus ja reaktioita

Video Matsijevskyin teloituksesta alkoi levitä internetissä 6. maaliskuuta 2023. Videolla aseeton ukrainalaissotilas seisoo matalan kuopan edustalla ja polttaa tupakkaa rauhallisesti. Hänen viimeisiksi sanoikseen jäivät "Slava Ukrajini!" Välittömästi tämän jälkeen videolla kuuluu useamman automaattiaseen laukauksia, ja Matsijevskyi lyyhistyy kuolleena maahan.
Teloitusvideon levittyä Ukrainan tiedustelupalvelu tunnisti videolla teloitetun ukrainalaissotilaan Matsijevskyiksi, joka palveli tarkka-ampujana. Hänen kuolinajakseen tunnistettiin 30. joulukuuta 2022.
Ukrainan presidentti Volodymyr Zelenskyi ilmoitti, että Ukraina aikoo löytää Matsijevskyin teloittajat ja saattaa nämä vastuuseen kansainvälisessä rikostuomioistuimessa. Venäjä ei ole kommentoinut teloitusta ja väittää edelleen, etteivät venäläiset sotilaat tee sotarikoksia Ukrainassa.
Matsijevskyi on haudattu kotikaupunkiinsa Nižyniin.
Kunnianosoituksia

Ukrainan sankari (Ukraina, 2023, postuumisti)
Arman Alizad

| Arman Alizad> آرمان علیزاد |
| --- | --- |
 Alizad Nepalissa Arman ja viimeinen ristiretki -sarjan kuvauksissa vuonna 2014.
Henkilötiedot
Syntynyt: 12. tammikuuta 1971 (ikä 54) Teheran, Iran
Kansalaisuus:  Suomi
Ammatti:  vaatturi, televisiojuontaja, toimittaja, tuottaja
Aiheesta muualla
IMDb
Elonet
Arman Alizad (pers. ‏آرمان علیزاد‎, Ārmān ʿAlīzād; s. 12. tammikuuta 1971 Teheran, Iran) on iranilaissyntyinen suomalainen vaatturi, toimittaja, tuottaja, puhuja ja juontaja.
Vuonna 2014 Alizad palkittiin Kultainen Venla -gaalassa parhaana televisioesiintyjänä ja hänen televisiosarjansa Arman ja viimeinen ristiretki parhaana tositelevisio-ohjelmana. Vuonna 2015 hän voitti yleisöäänestyksessä parhaan televisioesiintyjän palkinnon. Vuonna 2019 hän sai Kultaisen Venlan paras esiintyjä -sarjassa ja vuonna 2024 asiaohjelmien ja dokumenttien sarjassa ohjelmastaan Arman ja 7 kuolemansyntiä.
Elämä ja ura > Nuoruus

Alizadin perhe muutti Iranista islamilaisen vallankumouksen puhjettua vuonna 1979 Yhdysvaltoihin ja sieltä Suomeen, jossa perheen isovanhemmat asuivat. Alizad on itse uskonnoton mutta hänen isänsä oli bahai ja hänen äitinsä oli kristitty. Alizadin isä työskenteli Iranissa Philips Lightingin toimitusjohtajana ja myöhemmin Philipsin Suomen tytäryhtiössä. Alizad kirjoitti ylioppilaaksi Etelä-Tapiolan lukiosta vuonna 1989.
Elämä ja ura > Oppipoikana

Alizad valmistui vaatturikoulusta 1992, minkä jälkeen hän työskenteli räätäli Jouni Korhosen oppilaana. Oltuaan neljä vuotta Korhosella töissä palkatta Alizad pääsi Matti Hampaalan oppipojaksi. Hän suoritti Hampaalan kannustamana 1997 mestarikokeen, jonka läpäistyään hänestä tuli 26-vuotiaana yksi Suomen kaikkien aikojen nuorimmista vaatturimestareista. Arman Alizad oli 1990-luvulla toinen Suomessa valmistuneista, liikettä harjoittavista vaatturimestareista. Toinen oli hänen oppimestarinsa Matti Hampaala.
Alizad työskenteli myös ystävänsä Sonja Raassinan kanssa avaamassaan tilauspukimo PukuStudiossa, joka on erikoistunut naisten ja miesten tilausvaatteisiin.
Elämä ja ura > Tuottajana ja juontajana

Vuonna 2001 Alizad siirtyi MoonTV:lle tuottamaan ja juontamaan omaa muotiohjelmaansa Dresscode, jota hän teki yli kaksi ja puoli vuotta. Hän tuotti ja juonsi myös muita ohjelmia. Ensimmäisen MoonTV:n tehtyä konkurssin Alizad työskenteli Subtv:n ja Nelosen ohjelmissa, teki Unisex-ohjelmaa MTV3-kanavalla, toteutti Armanin Applikaationurkka -ohjelman vuonna 2010 uudestaan aloittaneelle MoonTV:lle, ja toimi tyylikolumnistina bisnes.fi- ja Ekonomi-lehdissä. Alizadilla oli hyvin pieni cameorooli Salatuissa elämissä. Vuonna 2009 maaliskuussa Jimillä alkanut ohjelma Kill Arman oli matkailuohjelma, jossa Alizad matkasi tapaamaan taistelulajien mestareita ympäri maailman ja kamppailemaan heitä vastaan.
Vuonna 2011 Speakersforum valitsi Alizadin vuoden puhujaksi. Yritys valitsee tunnustuksen saajan puhujiensa joukosta asiakkaiden antaman palautteen perusteella.
Arman ja viimeinen ristiretki oli Alizadin matkailuohjelma, jossa hän tutustuu elämään maailman vaarallisimmilla ja köyhimmillä alueilla. Se nähtiin Jimillä syksyllä 2013. Sarjan toinen tuotantokausi esitettiin syksyllä 2015 samalla kanavalla.
Arman LIVE, Alizadin oma suorana lähetettävä tunnin mittainen talkshow, alkoi Nelosella syyskuussa 2016.
Alizad näytteli televisiosarja Sykkeen yhdessä jaksossa patologi Hamid Namaria vuonna 2020 esitetyllä seitsemännellä tuotantokaudella. Hahmo esiintyi yhdessä jaksossa myös yhdeksännellä tuotantokaudella.
Yksityiselämä

Alizadilla on kaksi lasta edellisestä liitosta. Pariskunta erosi vuonna 2015. Alizad asuu avoliitossa 2019 vuodesta meikkaaja-stylisti Senay Cocon kanssa . Senay Coco ja Alizad saivat yhteisen tyttölapsen syyskuussa 2020.
Filmografia

| 0 | 1 | 2 |
| --- | --- | --- |
|  MoonTV:llä Arman reilaa  Dresscode  Overdose  |  Muut ohjelmat Loman tarpeessa (Nelonen)  Unisex (MTV3)  Mr. Finland 2003: sensuroimaton (Subtv)  Kill Arman (Jim)  Lauantaiprojekti (Yle)  Arman ja viimeinen ristiretki (Jim)  Arman ja Kamerunin kummilapset (Jim)  Arman Pohjantähden alla (Nelonen)  Arman LIVE (Nelonen)  Pahan jälkeen (Liv)  Arman ja Suomen rikosmysteerit (Nelonen)  Arman ja 7 kuolemansyntiä (MTV3)  |  Moontv.fi Armanin applikaationurkka 2012–2013 Dubbaukset Pääartikkeli: Ääninäyttelijäroolit ovat omassa luettelossaan.  |
Teokset

Alizad, Arman & Röyhkä, Kauko: Armanin maailma.  Jyväskylä:  Docendo, 2014.  ISBN 978-952-291-072-1
Aiheesta muualla

Kuvia tai muita tiedostoja aiheesta Arman Alizad Wikimedia Commonsissa
Arman Alizad Twitterissä
PukuStudio
Yle Areena – Arman Alizad
Arman Alizad Internet Movie Databasessa. (englanniksi)
Puhujaesittely
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Henkilöt:  Ritva  Elonet  Yle 
Muut:  IdRef
Japanin pörssi

| Japanin pörssi> 株式会社日本取引所グループ |
| --- | --- |

Paikka:  Shanghai, Kiina
Perustettu:  1. huhtikuuta 2013
Avainhenkilöt:  Akira Kiyota (CEO)
Valuutta:  JPY
Listaukset:  1 223
Aiheesta muualla
Sivusto
Infobox OKNimi-testi OK: 
Japanin pörssiin (JPX) kuuluva Tokion pörssirakennus.
Japanin pörssi (jap. 株式会社日本取引所グループ,  kabushiki gaisha nippon torihikijo gurūpu; engl. Japan Exchange Group, JPX) on vuoden 2013 alussa silloisten Japanin suurimpien pörssien eli Tokion pörssin ja Osakan pörssin yhdistyessä syntynyt uusi pörssiyritys. Japanin markkinakilpailua valvova viranomainen oli hyväksynyt yhdistymisen heinäkuussa 2012. Japanin pörssin osake on listattu tytäryritys Tokion pörssissä.
Japanin pörssi on pörssissä listattujen yritysten markkina-arvoltaan maailman kolmanneksi tai neljänneksi suurin pörssi. Tammikuussa 2016 JPX-pörssissä listattujen yritysten markkina-arvo 4 522 miljardia Yhdysvaltain dollaria. Tätä suurempia olivat pörssissä listattujen yritysten tammikuun 2016 markkina-arvon perusteella ainakin New Yorkin pörssi (NYSE, USA; 16 813 mrd. USD) ja NASDAQ (USA; 6 734 mrd. USD). Viime vuosina myös Lontoon pörssi (LSE, sis. Italian pörssi) on toisinaan listattu 3.–5. suurimmaksi, mutta se ei ollut mukana Maailman pörssifederaation (WFE) tammikuun 2016 pörssien listalla. Esimerkiksi huhtikuussa 2014 LSE oli sijalla neljä ja marraskuussa 2014 sijalla viisi ja lokakuussa 2015 sijalla kolme.
Japanin pörssin pääosat (tytäryhtiöt) olivat helmikuussa 2016:
Tokion pörssi (Tokio Stock Exchange, TSE),
Osakan pörssi (Osaka Exchange, OSE), johdannaisten kauppapaikka
Japanin pörssisäätely (JPX-R)
Japanin arvopaperien clearingtalo (JSCC)